Document ID: 31989R2712

Uredba Komisije (EGS) št. 2712/89
z dne 7. septembra 1989
o spremembi Uredbe (EGS) št. 1432/88 o podrobnih pravilih za uporabo prelevmana iz naslova soodgovornosti v sektorju žit
KOMISIJA EVROPSKIH SKUPNOSTI JE
ob upoštevanju Pogodbe o ustanovitvi Evropske gospodarske skupnosti,
ob upoštevanju Uredbe Sveta (EGS) št. 2727/75 z dne 29. oktobra 1975 o skupni ureditvi trga za žita [1], kakor je bila nazadnje spremenjena z Uredbo (EGS) št. 1834/89 [2] in zlasti členov 4(5) in 4b(5) Uredbe,
ob upoštevanju Uredbe Sveta (EGS) št. 1676/85 z dne 11. junija 1985 o vrednosti obračunske enote in menjalnih tečajih, ki se uporabijo v okviru skupne kmetijske politike[3], kakor je bila nazadnje spremenjena z Uredbo (EGS) št. 1636/87 [4] in zlasti člena 5(3) Uredbe,
ker lahko preračun prelevmana iz naslova soodgovornosti iz člena 1 Uredbe Komisije (EGS) št. 1432/88 [5], kakor je bila nazadnje spremenjena z Uredbo (EGS) št. 3858/88 [6], v nacionalno valuto po kmetijskem menjalnem tečaju, ki velja ob času pobiranja takih prelevmanov, povzroči upravne nevšečnosti ob spremembi tečaja med tržnim letom; ker je treba zaradi poenostavitve uporabiti enoten kmetijski menjalni tečaj za vse posle v zvezi s prelevmani iz naslova soodgovornosti, ki zapadejo v plačilo v istem tržnem letu; ker je treba uporabiti tečaj, ki velja 1. julija posameznega tržnega leta;
ker drugi pododstavek člena 3(2) Uredbe (EGS) št. 1432/88 določa, da lahko države članice pred začetkom tržnega leta določijo, da mora morebitni dodatni prelevman iz naslova soodgovornosti iz člena 4b Uredbe (EGS) št. 2727/75 povrniti tisti izvajalec, ki je prelevman prejel; ker mora biti možno izkoristiti to možnost pod pogojem, da so izvajalci o tem pravočasno obveščeni;
ker je treba zaradi uskladitve zahtevati, da izvajalci spoštujejo iste roke za povračilo dodatnega prelevmana iz naslova soodgovornosti zadevnim stranem in za njeno plačilo pristojnim organom;
ker je na podlagi izkušenj pri uporabi veljavne ureditve za dajatev iz naslova soodgovornosti očitno, da je treba predvideti primerne določbe, ki se uporabijo ob neupoštevanju pravil, predvidenih za plačilo dajatev, da bi se na ta način odpravilo koristi, ki izhajajo iz zamud pri plačilih;
ker Upravljalni odbor za žita ni podal svojega mnenja v roku, ki ga je določil predsednik -
SPREJELA NASLEDNJO UREDBO:
Člen 1
Uredba (EGS) št. 1432/88 se spremeni:
1. Člen 2(1) in (2) se nadomesti z naslednjim besedilom:
"1. Za namene uporabe te uredbe se prelevmani iz naslova soodgovornosti, določeni v členu 1, plačajo ob času:
dobave v primerih postavitve na trg, ki so navedeni v prvem pododstavku člena 1(2), v isti državi članici,
sprejetja deklaracije za izvoz iz carinskega ozemlja Skupnosti ali za odpremo v drugo državo članico v primeru izvoza oziroma odpreme s strani proizvajalca;
sprejetja skladiščnice v primeru iz drugega pododstavka člena 1(2).
V zvezi z deklaracijo o odpremi v drugo državo članico iz druge alineje se šteje Beneluks za eno samo državo članico.
2. Šteje se, da je ključni datum v smislu člena 5 Uredbe (EGS) št. 1676/85 za prelevmane iz naslova soodgovornosti, določene v členu 1, 1. julij zadevnega tržnega leta."
2. Besede "pred začetkom tržnega leta" v prvem stavku drugega pododstavka člena 3(2) se črtajo.
3. V členu 3(4) se besedo "ki velja" nadomesti z besedama "ki se uporablja".
4. V tretjem pododstavku člena 4(1) se besedi "petnajsti dan" nadomestita z besedama "trideseti dan".
5. Doda se naslednji člen 4(4).
"4. Če se plačilo ne izvrši v predpisanem roku, mora zadevni udeleženec za zamujena plačila plačati zamudne obresti za celotno obdobje zamude po obrestni meri, ki jo določi država članica. Ta obrestna mera ne sme biti nižja od referenčne obrestne mere iz Priloge II, zvišane za eno odstotno točko, ki se uporablja v zadevni državi članici na dan poteka zgoraj omenjenega roka. Države članice se lahko zamudnim obrestim odpovejo, če znesek obresti ni večji od 20 ECU."
6. Prvotna priloga postane Priloga I, priloga te uredbe pa postane Priloga II.
Člen 2
Ta uredba začne veljati tretji dan po objavi v Uradnem listu Evropskih skupnosti.
Ta uredba je v celoti zavezujoča in se neposredno uporablja v vseh državah članicah.
V Bruslju, 7. septembra 1989

Labels: 3
17
6